Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Vieraani meni taivaaseen ja sai luettavakseen kirjoja siitä, -
miten murtautua väliverhon läpi niin, -
että Isän siunaukset voivat laskeutua yllemme.
Haluaisitteko kuulla, mitä hän luki taivaassa?
Minäkin haluan kuulla siitä.
Tonylla ja minulla on upea yhteinen kokemus.
Tony toimi noin 20 vuotta pastorina ja sai nähdä joitakin paranemisia, -
muttei mitään ihmeiden läpimurtoa. Sitten hän kuuli tv-ohjelmistamme -
ja alkoi katsoa niitä arkistostamme. Montako tuntia päivässä katsoit niitä?
Ainakin 6 tuntia, joskus enemmän. ―Mikä sai sinut tekemään niin?
Keskivertoihminen ei tee niin. ―Olin todella turhautunut.
26 vuodessa uskoon tuli vain noin sata ihmistä ja parani kymmenkunta, -
hekin lievistä vaivoista kuten päänsäryistä ja selkäsäryistä.
Koin olevani jumissa. Tiedän, että moni muukin kokee samaa.
Tiesin, että oli jotain enemmän.
Satuin törmäämään ohjelmaasi, ja yhtäkkiä Pyhä Henki sanoi: -
"Tutustu ohjelmaan ja tutki Sanaa, niin elämässäsi tapahtuu läpimurtoja."
Millaisia paranemisia yleensä tapahtuu, kun puhut?
Sokeat ja kuurot ovat parantuneet, ihmiset ovat nousseet pyörätuolista, -
kasvaimia ja ylipainoa on kadonnut, metalliosat ovat muuttuneet luuksi, -
uusia ruumiinosia on ilmestynyt. ―Entä kuolleista herääminen?
Olet nähnyt viiden ihmisen heräävän kuolleista.
Kerro jostakusta, joka näki jotain kuolleena ollessaan ja kertoi siitä.
Rukoilin erään naisen puolesta, jonka poikaystävä ei ollut uskossa.
Profetoin, että poikaystävä tulisi pelastumaan ja tuntemaan Herran.
Kuukautta myöhemmin mies kuoli.
Kun hän kuoli, tämä väkevä profetian sana, joka tuli Jeshualta, -
ja Isän siunaus olivat hänen elämänsä yllä.
Hän irtautui ruumiistaan ja kohtasi Jeshuan, joka näytti hänelle kuvia -
hänen synneistään. Hän teki paran- nuksen ja antoi itsensä Herralle.
Jeesus lähetti hänet takaisin maailmaan todistamaan itsestään.
Hän todisti seurakunnassa, -
että Jeesus oli hänen Pelastajansa, joka oli herättänyt hänet taas eloon.
Ajatelkaa, millainen todistus tämä on. Hänen ei tarvinnut sanoa: -
"Toivon, että taivas on olemassa ja voi olla, että sinäkin pääset sinne."
Yksi kokemus tekee tyhjäksi kaikki vastaväitteet.
Sinäkin olet käynyt taivaassa.
Kerro käynnistäsi taivaassa ja kirjoista, joita siellä näit.
Olin jumalanpalveluksessa. Yhtäkkiä sieluni irtautui ruumiistani.
Näin näyn taivaasta.
Olin kirjaston näköisessä huoneessa. Lattia oli valkoinen ja hopeinen.
Huoneessa oli pöytiä ja tuoleja sekä enkeli, jolla oli kirjakäärö.
Luin pari sivua Isän siunauksen yliluonnollisesta avusta siihen, -
että uskovat voivat saada vastauksen rukouksiinsa ja kokea ihmeitä.
Tämä on ehkä typerä kysymys, mutta olen utelias.
Oliko teksti painettua? Oliko se vieraalla kielellä?
En olisi voinut lukea sitä, ellei se olisi ollut englanniksi.
Luin vain ohjeet ja aloin noudattaa ohjeita. Olen oppinut, -
että ennen ihmettä Isä antaa meille ohjeen noudatettavaksi.
On erikoista, että Tooraa kutsutaan laiksi, vaikka kyse on ohjeista.
Tiedän. Laki kuulostaa ikävältä asialta, ohjeet taas hyvältä.
Isä antaa ohjeita meidän eduksemme, jotta voisi siunata meitä, -
antaa yliluonnollisia läpimurtoja ja ilmestyä meille Jeesuksen kautta.
Kohta saatte kuulla, mitkä ovat Isän ohjeet siihen, -
että pääsemme väliverhon läpi ja saamme vaeltaa siunauksissa, -
jotka Isä on meille varannut. En malta odottaa, että kuulen ne.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Tapaan monia ihmisiä, joista useimpia en tunne kovin hyvin.
Toki teemme taustatyön huolella. Tonyn olen kuitenkin tuntenut vuosia.
Hän on järjestömme johtokunnassa. Kun hän sanoo jotain, uskon häntä.
Tony, läpimurron enkeli kävi luonasi. Kerro siitä.
Olin hotellihuoneessa Georgian osavaltiossa, kun enkeli ilmestyi.
Se oli täysi yllätys. Enkeli kertoi olevansa suorittamassa tehtävää.
Hän toi Jumalan suunnitelman elämääni ja kaikkien elämään, -
joita Isä haluaa siunata. Hän kertoi olemassaolonsa syyn.
Hänen kaltaisiaan läpimurtoenkeleitä on liikkeellä todella paljon.
Jakeessa 1. Aik. 14:11 Daavid taisteli vihollista vastaan ja voitti sen.
Hän sanoi Jumalan antaneen läpi- murron, kulkeneen hänen edellään -
ja raivanneen hänelle tien. Kun Isän siunaus tulee ihmisen, -
perheen tai raha-asioiden ylle, Isä Jumala lähettää tämän enkelin -
raivaamaan tieltä kaiken demonisen vastustuksen.
Silloin taivaan resurssit tulevat maan päälle ja koemme siunauksen.
Kun olit taivaassa, olit sillä alueella, -
josta puhutaan jakeessa Ef. 2:6. Meidät on asetettu taivaallisiin.
Sinä todella olit siellä ja sait ilmoituksen läpimurrosta.
Mitä Jumala opetti sinulle siitä, että meidät on asetettu taivaallisiin?
Olen usein ihmetellyt tuota jaetta. Miten voin olla täällä ja siellä?
Kristus on minussa täällä ja minä Hänessä siellä. Auta minua.
Vaikka jalkani ovat maan päällä, Messias asuu minussa.
Kol. 1:27: "Kristus teissä, kirkkauden toivo." Vaikka jalkani ovat maassa, -
olen taivaallisissa, ja koska elän Jeesuksessa, Messiaassa, -
en elä maasta taivaaseen vaan taivaasta maahan.
Mitä Jumala näytti sinulle ajasta?
Olen ymmärtänyt, että kun lähdemme tästä maailmasta, -
menemme paikkaan, jossa ei ole aikaa. Miten se vaikuttaa meihin?
Koska olen Kristuksessa, ja minut on asetettu taivaisiin Hänessä, -
aina kun taivas tulee maan päälle ja Isä aikoo tehdä ihmeen -
tai antaa siunauksen tai läpimurron, Hän joko hidastaa ajan kulkua -
tai kiihdyttää sitä yliluonnollisesti. Ajattele Moosesta kirkkaudessa.
Hän oli Herran läsnäolossa 80 päivää syömättä ja juomatta.
Se on mahdotonta. Siellä, missä hän oli, aika oli pysähtynyt.
En ole ikinä ajatellut sitä. Nerokasta! ―Luin sen siitä kirjasta.
Kirjastako, jonka näit taivaassa? ―Niin. Johdattaessaan israelilaiset -
erämaan halki Jumala rikkoi ajan ja fysiikan lakeja.
Heidän vaatteensa ja kenkänsä eivät kuluneet.
Heidän lapsensa kasvoivat, ja vaatteet kasvoivat samalla.
Isän siunaus tarkoittaa, että Hän antaa sinulle kaiken tarvitsemasi -
vaikka rikkomalla ajan ja fysiikan lakeja.
Opetat jotain, mikä kaikkien pitäisi tietää, mutta vain harvat tietävät.
Kaikki lapset tuomitsevat vanhempansa.
Myöhemmin he tulevat uskoon ja unohtavat tuominneensa heidät.
Miten se vaikuttaa heihin?
Vihollinen käyttää näitä lasten kitkeriä arvosteluja ja tuomioita -
ja saattaa heidät eräänlaiseen vankeuteen, -
koska viidennen käskyn mukaan isää ja äitiä tulee kunnioittaa.
Joku pitää sitä mahdottomana, koska häntä kohdeltiin huonosti, -
mutta olivatpa vanhempasi kuinka pahoja, välinpitämättömiä, -
hyväksikäyttäviä tai ankaria tahansa, he antoivat sinulle elämän lahjan.
Tulit maailmaan heidän kauttaan. Jos kunnioitat heitä sen takia, -
kunnioitat Jumalaa. Jos teet sen, annat vanhemmillesi anteeksi -
ja kumoat aiemman tuomiosi, vihollinen ei voi pitää sinua vankina.
Se tuottaa siunauksen. Jos ihmiset katsovat vanhempiaan, -
antavat heille anteeksi ja kumoavat aiemmat tuomionsa, -
Isä parantaa heidän sydämensä, ja siunaus tulee heidän yllensä.
Entä sellainen yksinkertainen asia, että katsomme peiliin -
ja valitamme inhoavamme nenäämme tai kasvojamme, -
eli siis arvostelemme kehoamme. Onko sillä vaikutusta? ―Totta kai on.
Rukoilin naisen puolesta, joka oli menettänyt 60 % luumassastaan.
Häneen sattui. Mitään ei tapahtunut, mutta Isä kertoi minulle, -
kuinka paljon rakasti tuota naista. Hän oli tehnyt nuorena abortin.
Hän katui sitä, ja Isä antoi hänelle anteeksi, mutta hän tuomitsi itsensä.
Hän inhosi itseään. Herra käski sanomaan tämän naiselle.
Kun hän kumosi tuomionsa itseään vastaan, hän parani heti.
Monet ovat parantuneet fyysisesti, henkisesti ja emotionaalisesti, -
kun he ovat kumonneet tuomionsa vanhempiaan, pastoriaan, -
vanhempaa sisarustaan tai isä- tai äitipuoltaan kohtaan.
Tai itseään kohtaan. Ajatellaan, että tein jotain kamalaa 10 vuotta sitten.
Tiedän, että Jumala antaa anteeksi, mutta asia painaa yhä. Mitä sanot?
Isä ei enää tuomitse sinua, koska on antanut sinulle anteeksi.
Nyt sinun pitää ottaa itseesi Isän tuomio eli anteeksianto.
Tuo asia on pesty Karitsan veressä. Se on mennyttä ja unohdettu.
Tuon sinut pois Egyptin vankeudesta maidon ja hunajan maahan -
ja vapauteen. On kuin koko asiaa ei olisi koskaan tapahtunut.
Raamatun mukaan syntimme viedään yhtä kauas kuin itä on lännestä.
Se on niin kaukana, ettei sinne pääse.
Kun olen samaa mieltä Jumalan kanssa, minut vapautetaan.
Olen innoissani. Kohta Tony saa rukoilla joitakin niitä rukouksia, -
joiden periaatteet hän oppi taivaassa lukemastaan kirjasta.
Hän saa rukoilla ne puolestanne. Olen innoissani myös siksi, -
että joku tarvitsee tätä avainta. Tiedät, ettei perheesi toimi oikein.
Jumala ei halua sitä.
Uskon, että tämä on taivaallinen kohtaaminen. Palaamme pian.
Yliluonnollista! jatkuu pian.
Sekunti sekunnilta yritämme pysyä elämämme kiireisen tahdin mukana.
Matkustamme, teemme työtä, syömme, olemme yhteydessä muihin.
Myymme, ostamme, kiirehdimme.
On kuin olisimme ajan orjia.
Sekunneista tulee minuutteja, minuuteista tunteja ja päiviä.
Oletko koskaan miettinyt, mitä oikein saavutat kaikella tällä.
Tätäkö varten sinut on luotu?
Jos pystyisit viettämään edes yhden minuutin Jumalan kanssa, -
elämäsi ei olisi enää entisensä.
Oman kustantamomme kirja.
Monet ohjelman katsojat ovat kokeneet ihmeitä ja parantumisia.
Paranin ohjelman ylistyksen aikana.
Kärsin vuosia niveltulehduksesta ja kivuista oikeassa polvessa.
Herran voima kulki selkääni pitkin, ja poikani näki, että kasvoin pituutta.
Kiitos Jumalalle ohjelmastanne!
Nauhoitin ohjelman ja katsoin sen perjantaina. Kun heräsin aamulla, -
huomasin, että silmäluomeni alla ollut pieni kasvain oli poissa.
Katsoin ohjelman uudestaan ja uskon, että paranen niskakivusta, -
joka tuli autokolarissa vuosia sitten. Kiitos Sid, että annat Hengen toimia!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Jos enkelin tapaaminen ja vierailu taivaassa eivät olleet tarpeeksi, -
vierailit taivaassa toisenkin kerran. Sinun käskettiin tehdä muistiinpanoja.
Vuonna 1989 kohosin taivaaseen. Sinne tuli ruskeahiuksinen, -
noin 1,80 metriä pitkä enkeli. Päädyin ilmestysmajaan.
Näin Jumalan kirkkauden, ja sen seurauksena Jumala kysyi, -
mikä teki Abrahamista niin suuren. Taivaassa ajatuksetkin luetaan.
Mieleeni tulivat ensimmäisenä jakeet 1. Moos. 15:6 ja Room. 4:3 -
"Aabraham uskoi Jumalaa, ja se luettiin hänelle vanhurskaudeksi".
Isä sanoi, että se oli totta, -
mutta Hän nosti esiin jakeen 1. Moos. 18:19, jossa Abraham käski -
perhettään olemaan lähellä Jumalaa ja noudattamaan Hänen tahtoaan.
Abraham oli suuri, koska hän näytti uskonsa ja suhteensa Jumalaan -
perheelleen ja käski heidän noudattaa Jumalan tahtoa.
Tuon täytyy olla täydellinen määritelmä Abrahamin siunauksista, -
jotka siirtyivät eteenpäin. Sille on olemassa sana, perintö.
Eikö olisi hienoa jättää lapsillesi, lastenlapsillesi ja heidän lapsilleen -
perinnöksi asioita, joita olet oppinut?
Aamen. Noiden siunausten ansiosta jakeessa 1. Moos. 26:12 kerrotaan, -
että Iisak kylvi peltonsa nälänhädän aikana ja korjasi satakertaisen sadon.
Se oli Taivaan Isän ja Abrahamin siunausten ansiota.
Koska perimme juutalaisille annetut lupaukset, -
mekin saamme nuo siunaukset. Vanhan testamentin kirjoitukset -
ovat totta ja ne kuuluvat uskoville, ensin juutalaisille ja sitten muille.
Kristityt jäävät niistä paitsi, koska he ajattelevat, -
että ne kuuluvat vanhaan liittoon. Juutalaiset jäävät niistä paitsi, -
koska eivät lue Uutta testamenttia. Juutalaisena Jeesukseen uskovana -
voin sanoa, ettei Uudessa testamentissa ole mitään uutta.
Kaikki Uuden testamentin asiat on ennustettu juutalaisissa teksteissä.
Jer. 31:31 "Katso, päivät tulevat, sanoo Herra, jolloin minä teen -
Israelin heimon ja Juudan heimon kanssa uuden liiton".
Kaikki on jo Vanhassa testamentissa!
Kerro, miten siunaukset vaikuttavat raha-asioihimme.
Kerron tästä todistuksen.
Eräs nuori mies diagnosoitiin kehitysvammaiseksi.
Hän käytti huumeita eikä osannut lukea.
Hän tuli uskoon, pääsi huumeista ja parani kehitysvammasta.
Hän täyttyi myös Pyhällä Hengellä.
Olin hänelle hengellinen isä ja toin Taivaan Isän siunauksen hänelle.
Hänen ylleen tuli viisauden henki jakeen Ef. 1:17 mukaan.
Jumala alkoi antaa hänelle ideoita samoin kuin on antanut ideoita -
juutalaisille jo vuosien ajan. Se tarkoittaa, että alamme nähdä -
Jumalan suunnitelman tähän hetkeen. Hän antaa ideoita menestykseen.
Mies keksi perustaa siivousyrityksen, joka siivosi yrityksiä.
Isä käski hänen hankkia luvat toimia hoitokodin johtajana.
Hän läpäisi kokeet ja omistaa nyt hoitokodin. Hän on miljonääri.
Kaikki, mitä hän tekee, näyttää menestyvän. ―Kuulostaa Joosefilta.
Hänelle tapahtui juuri noin. ―Isän siunaus oli Joosefin yllä.
Kun tulemme Jeesuksen luo, Isän siunaus tulee yllemme.
Tästä nuoresta miehestä tuli hoitokotiketjun varatoimitusjohtaja.
Hän ansaitsee valtavasti rahaa, yli miljoonan vuodessa.
Hän myös opettaa muille Jumalan siunauksesta, -
ja hekin kokevat läpimurtoja.
Sinun on aika rukoilla sen mukaan, mitä opit taivaassa Jumalan tahdosta.
Aamen. Jakeissa 4. Moos. 6:22―27 -
on ns. Aaronin siunaus, mutta se on oikeasti Isän siunaus.
Siinä sanotaan oikeastaan, että Isä tulee alas taivaasta -
ja näyttää sinulle itsensä, kaiken, mitä Hän on, ja sanoo: -
"Jeesuksen, Messiaan kautta annan sinulle pääsyn kaikkeen, mitä olen."
Siihen kuuluvat varjelu, hyvinvointi ja läheisyys.
Se ei ole vain siunaus, vaan siunauksen täyteys Jeesuksen kautta.
Isä antaa voimansa ja läsnäolonsa sinulle, perheellesi ja työllesi -
hengellisesti, henkisesti, fyysisesti ja emotionaalisesti.
Nyt rukoilen puolestasi rukouksen. Menemme väliverhon läpi -
sisälle Isän siunaukseen. Saat kokea läpimurtoja.
Ala rukoilla vastaavaa rukousta itsesi ja perheesi puolesta.
Jos teet niin, sinulle tapahtuu niin kuin profetiassa, josta Sid kertoi.
Isä haluaa antaa elämääsi hedelmän. Jos alat kertoa tätä totuutta -
sydämessäsi ja perheellesi, tulet olemaan hedelmällinen.
Paina pääsi kanssani. Pyhä Isä, Jeshuan nimessä -
tiedän, että tulet antamaan siunauksesi nyt.
Näytät näille ihmisille kaiken, mitä olet, ja he saavat pääsyn -
suuren Minä olen -Jumalan luo. Se tuo hyvinvointia, varjelusta, -
läsnäoloasi ja läheisyyttä kanssasi. Rakkautesi täyteys tulee heihin.
Ottakaa vastaan paraneminen.
Paranette hengellisesti, henkisesi, emotionaalisesti ja fyysisesti -
Jeshuan, Messiaan nimessä.
Isän siunaus tulee avioliittonne, rakkaittenne ja raha-asioidenne ylle.
Läpimurtojen Herra päästää irti läpimurtojen enkelin, -
ja kaikki demoninen vastustus poistuu. Perheenjäsenenne -
tulevat pelastumaan, tuntemaan Jeesuksen ja täyttymään Hengellä.
Ihmeitä ja paranemisia tapahtuu, ja menestyt kaikilla elämäsi alueilla -
sekä omassa palvelutyössäsi. Tämä kaikki on sinun nyt, -
koska siunaus ja läpimurto kuuluvat sinulle. Saat ne Jeesuksen nimessä.
Ja muista, että Isän siunaus on viimeinen sana.
Ei enää hölynpölyä!
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Ensi viikolla ohjelmassa: -
Mitäpä jos Paavali, Pietari ja Johannes tulisivat maan päälle -
tarkkailemaan maailman menoa ja astuisivat sisään seurakuntaan?
He ihmettelisivät, miten siitä, -
minkä he aloittivat 2 000 vuotta sitten, oikein kehittyi jotain tällaista.
He saattaisivat sanoa vaikka: "Voi ei!" Se tarkoittaa: "Voi ei!"
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki